laion/Wikipedia-Exotic huggingface dataset:
אדווארד בנש

אדווארד בנש (בצ'כית: Edvard Beneš, ‏האזנה‏Ⓘ‏, 28 במאי 1884 – 3 בספטמבר 1948) היה מדינאי צ'כי, נשיא צ'כוסלובקיה ופרופסור לסוציולוגיה. אדוורד בנש נולד בשנת 1884 למשפחת איכרים בבוהמיה באימפריה האוסטרו-הונגרית. למד פילוסופיה באוניברסיטת קארל בפראג ובמכון למדע המדינה בפריז. בשנת 1908 סיים דוקטורט במשפטים. הוא לימד במשך שלוש שנים באקדמיה של פראג, ולאחר ההשתלמות שלו בתחום הפילוסופיה בשנת 1912, הוא הפך למרצה לסוציולוגיה באוניברסיטת קארל. בתחילת מלחמת העולם הראשונה ארגן מחתרות אנטי- אוסטריות. בספטמבר 1915 יצא לגלות ופעל בדרכים דיפלומטיות על מנת ליצור הכרה בינלאומית בלאומיות הצ'כית. משנת 1915 היה עוזרו של טומאש מסריק והושפע ממנו בהשקפותיו המדיניות. בנש היה שר החוץ של צ'כוסלובקיה עם הקמתה בשנת 1918, ראש ממשלתה, ולאחר פרישת מסריק בשנת 1935 – נשיאה של צ'כוסלובקיה. הוא השתייך לזרם השמאלי במפלגה הלאומית הסוציאליסטית הצ'כית. הוא החזיק בשיא אורך הכהונה, וכיהן במשך 10 ממשלות רצופות. בין השנים 1923–1927 היה חבר במועצת חבר הלאומים (ושימש כנשיא הוועד שלה בשנים 1927–1928). תמך באחדות לאומית של העמים הסלבים בצ'כוסלובקיה הצ'כים והסלובקים והתנגד באופן מובהק לחלוקת המדינה (חשוב לציין שבצ'כוסלובקיה בשנים בהן כיהן בנש התקיימו מספר גדול של מיעוטים נוספים ביניהם למעלה מ-3 מיליון גרמנים סודטים אשר היוו חלק מרכזי במדיניותו בין מלחמות העולם.) בלחץ בריטניה וצרפת נכפו עליו ויתורים לגרמניה ששיאם היה הדיקטט מינכן. הוא יצא לגלות באנגליה וארצות הברית לאחר דיקטט מינכן, שעל פיו הועבר לשלטון גרמני חבל הסודטים בצ'כוסלובקיה, המיושב בגרמנים אזרחי צ'כוסלובקיה. בתקופת מלחמת העולם השנייה עמד בראש הממשלה הלאומית הגולה, שהוכרה על ידי בעלות הברית (בריטניה הכירה בממשלה הגולה באביב 1940 וברית המועצות בקיץ 1943). ממשלת הגלות בהנהגת בנש הייתה היחידה שזכתה להכרה סובייטית מבין ממשלות הגולה הדמוקרטיות. לאחר הבגידה של בריטניה וצרפת בהסכמים והבטחות לשלמותה וחירותה של צ'כוסלובקיה, בנש ראה ביוסיף סטלין שליט ברית המועצות כבן בריתו החשוב ביותר, אף שלא היה קומוניסט בעצמו. הוא האמין כי צ'כוסלובקיה יכולה להרוויח רבות משיתוף פעולה עם ברית המועצות. ב-1945 חזר לארצו, התקבל כגיבור ונבחר שוב לנשיא ביוני 1946. בממשלתו התקיימה קואליציה מתוחה מאוד בין קומוניסטים ללא קומוניסטים. כתוצאה מהמתיחות התפטרו כ-12 שרים לא קומוניסטים, והמשבר הפוליטי העמוק הוביל לפרישתו של בנש מהנשיאות ביוני 1948 לאחר שסירב לחתום על החוקה החדשה שנוסחה על פי קווי היסוד של המפלגה הקומוניסטית. בשנת 1947 לקה בנש בשני אירועים מוחיים. נפטר בביתו שבדרום בוהמיה בספטמבר 1948. מדיה וקבצים בנושא אדווארד בנש בוויקישיתוף אדווארד בנש, ברשת החברתית Goodreads אדווארד בנש, באתר אנציקלופדיה בריטניקה (באנגלית) אדווארד בנש, באתר "Find a Grave" (באנגלית) אדוארד בנש (1884-1948), דף שער בספרייה הלאומית Milan Hauner, 'We Must Push Eastwards!" The Challenges and Dilemmas of President Beneš after Munich, Journal of Contemporary History Vol. 44 No. 4 October 2009, עמ' 626-628 Milan Hauner, 'We Must Push Eastwards!" The Challenges and Dilemmas of President Beneš after Munich, Journal of Contemporary History Vol. 44 No. 4 October 2009, עמ' 641, 645 ד"ר אדוטרד בנש אננו, דבר, 5 בספטמבר 1948
קופה אמריקה 1975

תחרות הקופה אמריקה 1975 (1975 Campeonato Sudamericano Copa América), הוא גביע אליפות אמריקה הדרומית בכדורגל ה-30. הטורניר נערך בין ה-17 ביולי ל-28 באוקטובר 1975, ואורגן על ידי התאחדות הכדורגל הדרום אמריקאית (CONMEBOL). כל עשר הנבחרות החברות בהתאחדות השתתפו בטורניר. הטורניר חזר לפעילות אחרי שמונה שנים, והחליף את שמו מאליפות אמריקה הדרומית לקופה אמריקה (גביע אמריקה). כמו כן, הטורניר שינה את מתכונתו, והציג לראשונה שלב נוקאאוט. כמו כן, בפעם הראשונה בהיסטוריה, לא הייתה מדינה מארחת לטורניר, והוא נפרש על פני היבשת. בשלב הבתים חולק הטורניר לשלושה בתים בני שלוש נבחרות כל אחד. הנבחרות נפגשו ביניהן פעמיים (בית וחוץ), ומכל בית העפילה הנבחרת המובילה לחצי הגמר, שם המתינה מחזיקת קופה אמריקה 1967, אורוגוואי, שמתוקף זכייתה קיבלה כרטיס חופשי לחצי הגמר. נבחרות פרו וקולומביה העפילו לגמר, וניצחו כל אחת במשחק הביתי שלה. מתוקף חוקי התחרות החדשים, הקבוצות התייצבו למשחק פלייאוף במגרש נייטרלי, שהסתיים בניצחונה של פרו 1-0 משער של הוגו סוטיל. פרו זכתה בטורניר בפעם השנייה בתולדותיה, ולראשונה מזה 36 שנים. בשלב זה, מחולקות הנבחרות לשלושה בתים בני שלוש נבחרות כל אחד. הנבחרות נפגשות אחת עם השנייה פעמיים (בית וחוץ), והראשונה מכל בית מעפילה לחצי הגמר. עבור כל ניצחון זוכה הנבחרת בשתי נקודות, ועבור כל תוצאת תיקו זוכה הנבחרת בנקודה אחת. במקרה של שוויון בנקודות, תדורג גבוה יותר: הנבחרת בעלת פער השערים הטוב יותר הנבחרת בעלת מספר שערי הזכות הגבוה יותר הנבחרת המנצחת במשחק בין השתיים הנבחרת שתנצח בהגרלה שתיערך ביניהן אורוגוואי, האלופה המכהנת, העפילה אוטומטית לחצי הגמר 3 - 1 לקולומביה בסיכום שני המשחקים 3 - 3 בסיכום שני המשחקים; פרו ניצחה בהגרלה 4 שערים ארגנטינה לאופולדו לוקה קולומביה ארנסטו דיאס 3 שערים ארגנטינה מריו קמפס ארגנטינה דניאל קילר בוליביה אובידיו מצה ברזיל דניבאל ברזיל נליניו ברזיל פלהיניה ברזיל רוברטו בטאטה פרו חואן קרלוס אובליטס פרו אוסבלדו רמירס מדיה וקבצים בנושא קופה אמריקה 1975 בוויקישיתוף קופה אמריקה 1975 ב-rsssf
אוקיינוגרפיה פיזיקלית

אוקיינוגרפיה פיזיקלית הוא ענף של אוקיינוגרפיה העוסק בתכונות הימים ודנה בזרמים, רוחות, תצורות ועוד. ניתן לחלק את התחום לפעילויות תאוריות ותאורטיות: פעילויות תאוריות: צפייה בימים ואוקיינוסים בשביל להכין מפות בתימטריות המתארות את תכונותיהם. פעילויות תאורטיות: הבניית מודלים תאורטיים אשר מדמים את התצפיות ב"עולם האמיתי". כל ים בנוי מכמות מים שונה, במליחות שונה ובטמפרטורה שונה, ואלו שלושת הגורמים המרכזיים המשפיעים על תנועות המים, והחוקרים צריכים לקחת אותם בחשבון בעוסקם בתחום זה. לאוקיינוסים תפקיד חשוב בתצורת כדור הארץ והשפעה על האקולוגיה, גאולוגיה, מטאורולוגיה, קלימטולוגיה ועוד. כ-97% מן המים על פני כדור הארץ נמצאים אוקיינוסים והם מהווים את המקור העיקרי לאדי המים אשר מתרכזים באטמוספירה ונופלים כמשקעים (גשם או שלג) על היבשות. קיבול חום הגבוה של האוקיינוסים ממתנת את טמפרטורת כדור הארץ, וקליטת גזים משפיעה על מבנה האטמוספירה. השפעת האוקיינוס מגיעה גם להיווצרות סלעים געשיים על ידי סלעים מטאמורפיים ולהיווצרות מאגמה וגזים געשיים הנוצרים באזורים התת-לוחותיים. ערך זה הוא קצרמר בנושא מדעי כדור הארץ. אתם מוזמנים לתרום לוויקיפדיה ולהרחיב אותו.
פביאן דלף

פביאן דלף (באנגלית: Fabian Delph; נולד ב-21 בנובמבר 1989) הוא כדורגלן עבר אנגלי ששיחק בעמדת הקשר והמגן השמאלי. דלף נולד בברדפורד במערב יורקשייר. הוא החל לשחק כדורגל מקצועי בגיל 11 במחלקת הנוער של ברדפורד סיטי. לאחר שנה עבר למחלקת הנוער של לידס יונייטד. ב-2006 בגיל 16 חתם על חוזה מקצועי בקבוצה לשנתיים. ב-6 במאי 2007 ערך את הופעתו הבכורה בקבוצה בהפסד 0–2 לדרבי קאונטי במחזור האחרון בליגה. ב-6 בספטמבר 2008 הבקיע את שערו הראשון בקבוצה בניצחון 2–5 על קרו אלכסנדרה. בעונת 2008/2009 נהפך לשחקן הרכב קבוע ושיחק 50 משחקים במשך כל העונה. ב-3 באוגוסט 2009 חתם דלף באסטון וילה מהפרמייר ליג. ב-8 באוגוסט 2009 ערך את הופעתו הבכורה בקבוצה בניצחון 0–1 על פיורנטינה במשחק ידידות. ב-15 באוגוסט ערך את הופעתו הבכורה בפרמייר ליג בהפסד 0–2 לויגאן את'לטיק. ב-23 בינואר 2010 הבקיע את שערו הבכורה בקבוצה בניצחון 2–3 על ברייטון אנד הוב אלביון בגביע האנגלי. ב-17 באפריל 2010 נפצע דלף באימון ברצועה הצולבת, ונעדר במשך עשרה חודשים עד שחזר ב-26 בפברואר 2011 בניצחון 1–4 על בלקברן רוברס. ב-20 בינואר 2012 הושאל דלף לחודש ללידס יונייטד, ב-21 בינואר ערך את הופעתו הבכורה המחודשת בלידס בניצחון 1–3 על איפסוויץ' טאון. ב-4 בדצמבר 2013 הבקיע את שערו הראשון בפרמייר ליג בניצחון 2–3 על סאות'המפטון. ב-19 באפריל 2015 הבקיע את שער הניצחון בחצי גמר הגביע האנגלי נגד ליברפול שהעלה את אסטון וילה לגמר הגביע האנגלי הראשון מ-2000. בגמר קבוצתו הפסידה 0–4 לארסנל. ב-17 ביולי 2015 חתם לחמש שנים במנצ'סטר סיטי עבור 8 מיליון אירו. ב-24 ביולי ערך את הופעתו הבכרה בסיטי בהפסד 1–4 לריאל מדריד במשחק ידידות. ב-28 בנובמבר 2015 הבקיע את שערו הראשון בקבוצה בניצחון 1–3 על סאות'המפטון. בעונת 2017/2018 דלף שיחק 21 משחקי פרמייר ליג שבמרביתם הוא שיחק בעמדת המגן השמאלי, העמדה הלא טבעית שלו, בשל פציעתו של בנז'מן מנדי. בסיום אותה עונה הוא זכה עם מנצ'סטר סיטי באליפות הפרמייר ליג ובגביע הליגה. בעונת 2018/2019 זכה עם סיטי בטראבל האנגלי(גביע הפוטבול ליג, הגביע האנגלי ואליפות אנגליה). ב-15 ביולי 2019 חתם דלף באברטון לשלוש שנים. ב-27 בספטמבר 2022 הכריז על פרישה ממשחק פעיל. לאחר ששיחק בנבחרות אנגליה עד גיל 19 ו-21, ב-28 באוגוסט 2014 זומן לראשונה לנבחרת אנגליה לקראת משחק הידידות נגד נורווגיה ומשחק מוקדמות יורו 2016 נגד שווייץ. ב-3 בספטמבר 2014 ערך את הופעתו הבכורה בנבחרת בניצחון 0–1 על נורווגיה. מדיה וקבצים בנושא פביאן דלף בוויקישיתוף פביאן דלף, ברשת החברתית אינסטגרם פביאן דלף, באתר Transfermarkt פביאן דלף, באתר Soccerway פביאן דלף, באתר BDFutbol פביאן דלף, באתר WorldFootball.net פביאן דלף, באתר National Football Teams פביאן דלף, באתר FootballDatabase.eu פביאן דלף באתר הרשמי של מנצ'סטר סיטי
קופה אמריקה 1967

אליפות אמריקה הדרומית 1967 (1967 Campeonato Sudamericano) היא המהדורה ה-29 של אליפות אמריקה הדרומית בכדורגל. הטורניר נערך באורוגוואי בין ה-17 בינואר ל-2 בפברואר 1967, ואורגן על ידי התאחדות הכדורגל הדרום אמריקאית (CONMEBOL). בטורניר הגמר השתתפו שש נבחרות החברות בהתאחדות. הטורניר שוחק בפעם האחרונה בשמו ובמתכונתו הנוכחית. לאחריו, הוחלף שמו מאליפות אמריקה הדרומית לקופה אמריקה (גביע אמריקה), ונוסף לו שלב נוקאאוט. הטורניר שוחק במתכונת של בית גמר בן שש נבחרות, ביניהן ונצואלה בהופעת בכורה בטורניר, ששוחק בסיבוב אחד. אורוגוואי המארחת זכתה בטורניר בפעם ה-11 בתולדותיה. היא סיימה במאזן נקי מהפסדים, לאחר שעקפה את ארגנטינה במחזור החמישי והאחרון, כשגברה עליה 1-0. לאחר שנבחרות ברזיל ופרו החליטו שלא לקחת חלק בטורניר, שוחקו שני מפגשים במסגרת מוקדמות הטורניר. שני המפגשים שוחקו בשיטת בית-חוץ. צ'ילה העפילה לטורניר על חשבונה של קולומביה (5-2 בסיכום), ופרגוואי העפילה על חשבונה של אקוודור (5-3 בסיכום). השתיים הצטרפו לארגנטינה, אורוגוואי, בוליביה וונצואלה בבית הגמר של הטורניר. בשלב זה, נפגשו הנבחרות אחת עם השנייה פעם אחת. תואר אלופת אמריקה הדרומית הוענק לנבחרת שסיימה במקום הראשון בבית בתום חמישה מחזורים. עבור כל ניצחון זוכה הנבחרת בשתי נקודות, ועבור כל תוצאת תיקו זוכה הנבחרת בנקודה אחת. במקרה של שוויון בנקודות, תדורג גבוה יותר: הנבחרת בעלת פער השערים הטוב יותר הנבחרת בעלת מספר שערי הזכות הגבוה יותר הנבחרת המנצחת במשחק בין השתיים הנבחרת שתנצח בהגרלה שתיערך ביניהן כל משחקי הגמר של הטורניר נערכו באצטדיון סנטנאריו שבמונטווידאו, אצטדיון הבית של נבחרת אורוגוואי. תכולתו המקסימלית בעת הטורניר הייתה 65,235 מקומות.
יום טוב מפלייזא

רבי יום טוב בן רבי יהודה מפלייזא (מפלנצי, מפלנו), היה אחד מבעלי התוספות בצרפת. נכדו של רש"י. אביו הוא ריב"ן, שהיה חתנו של רש"י, לאחיו קראו רבי אליעזר. בניו הם רבי יהודה ב"ר יום טוב, שהיה חמיו של ר"י הזקן, ורבי יוסף. מצאצאיהם היו רבי יהודה בן יצחק מסר לאון, נכדו של רבי יהודה ב"ר יום טוב, וכן בילא, בתו הצעירה של רבי יוסף ב"ר יום טוב, שנישאה לדודה רבי אליעזר בן רבי יהודה ב"ר יום טוב. הובא בתוספות במספר מקומות, כמו כן הוזכר מספר פעמים בספר הישר. גם רבי קלונימוס בן רבי עובדיה הזכירו. רבי יום טוב בן רבי יהודה נזכר בתוספות ובמקומות נוספים כמו בספר אור זרוע, ומספר חוקרים זיהו אותו עם רבי יום טוב מפלייזא הנזכר במרדכי למסכת שבת, ובתוספות, וכך גם דעת י"נ אפשטיין. לדעת אפרים אלימלך אורבך רבי יום טוב העתיק מקום מושבו לפריז רבינו תם כותב לו "אלופי ומיודעי מורי הרב ר' יום טוב, איני כדאי ששלחת לי אלא כך דעת תלמידך נוטה".       - גיס על פי אפרים אלימלך אורבך בספרו "בעלי התוספות" (עמוד קד) פלייזא היא עיר, ובתוספות במסכת זבחים (דף ע"ג, עמוד א') מופיע "הקשה ר' יו"ט מפלנצי", ובתוספות במסכת מנחות מכונה "ר' יו"ט מפלנו". ראו למשל תלמוד בבלי, מסכת נזיר, דף ל"ז, עמוד א' ד"ה והוא הדין. סימנים תרנה, תשסו ותשעה. על תלמוד בבלי, מסכת זבחים, דף ע"ג, עמוד א' ועל תלמוד בבלי, מסכת מנחות, דף כ"ב, עמוד ב' י"נ אפשטיין, "פירושי הריב"ן ופירושי וורמייזא", תרביץ ד, תרצג, עמ' 12 הערה 8. א. א. אורבך, בעלי התוספות, א, מוסד ביאליק, תשי"ד, עמ' 120–122. אך הוא מסתמך על ספר אור זרוע, סימן תעו, ושם מדובר על בנו רבי יהודה בן רבי יום טוב שהיה בפריז תשובות חכמי צרפת ולוטיר, סימן א. ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
יעקב צבי יאליש

הרב יעקב צבי יאליש (כתיב ארכאי, קרי: יוֹלֶס; תקל"ח, 1777, פשמישל - ט' בניסן ה'תקפ"ה, 1825, ריישא) היה רב ומקובל פולני, אב בית דין בערים שונות, בהן: דינוב, הוסאקוב, גלוגוב ורישא. נפטר בגיל 47 בלבד בעיר רישא ובה נקבר. על מצבתו נרשם "פה נקבר הרב הגאון הגדול בוצינא קדישא חסידא ופרישא מוה"ר צבי יעקב בן הרב נפתלי ז"ל נפטר ט' ניסן תקפ"ה". חיבר את הגהות "מלוא הרועים" חידושים בסוגיות הש"ס שהודפסו בסוף הש"ס, ואת הספר "מלוא הרועים" זאלקווא תקצ"ט המחולק לשני חלקים, בהם מסודרים כללי הש"ס בסדר א"ב, בחלק א' מסודרות דעות התנאים והאמוראים בכל מחלוקת שהיא, ובחלק ב' מבוארים כללי המידות והדרשות שהתורה נדרשת בהם. בהקדמתו לספר זה כתב "רבים המה חקרי הלב אשר הלך לבי בהם בחכמה אלוקית ובחכמה טבעית ובדרושי תורה על דרך הפשט ועל דרך הדרש ובמדרשים והלכה ואגדה ופלפול עמוק בכל אלה חנני ה' לחדש בהם וכל אלה חוברו יחדיו והמה בכתובים אתי". בזכות ספרו זה התפרסם שמו בכל העולם, הספר זכה למהדורות רבות והתחבב על הלומדים. קהלת יעקב לבוב תר"ל וחלק שני שנקרא "ישרש יעקב" – שניהם על חכמת הקבלה. אמת ליעקב פירוש על התורה. קול יעקב- פרוש על התורה. קהלת יעקב חידושי הלכות ודרושים על מסכת ברכות חינוך בית יהודה חיבור על אגדות חז"ל בדרך החקירה והקבלה ועל אופני השגחת ה' על ברואיו - ורשה תרכ"ט. בית ועד לחכמים - ערכים לסדר תנאים ואמוראים קראקא תרמ"ד. פרשת דרכים זוטא ובו פלפולי הלכה ודרושי אגדה. זכרון יעקב יהודא – דרשות מהגאון ומבנו על ראש השנה עשי"ת שבת שובה שבת הגדול הספדים וליקוטים - מונקאטש תרפ"ח. שמן ששון – פירוש על ספר תהלים וכלול בו גם מאמר מלחמות ה' ובו כעין ויכוח כדי להגן על דרכי החסידות, וחידושים על מסכת פסחים שלא נדפסו בסדר הש"ס. חיבר ספרים נוספים שעודם בכתובים: "בציר אביעזר" - חידושי אגדות. "נחלת יעקב" - הגהות על הש"ך. חיבור עמ"ס ברכות, "מנחת יעקב" "פרפראות לחכמה" חידושי שו"ע ופוסקים ראשונים ואחרונים חידושי הנ"ך בנגלה ובנסתר שו"ת ביאורים על טור או"ח הגהות וחידושים על תורת כהנים שער רחל ולאה. רבותיו המובהקים היו המגיד מקוז'ניץ, רבי מנחם מנדל מרימנוב והחוזה מלובלין. לאחר פטירתם היה לפעמים מסתופף בצילו של רבי נפתלי מרופשיץ. רבי אברהם אליעזר יהודא לייבוש מסטריא, וביתו רבקה לאה אשת רבי אברהם ליבר הכהן טריגאט מטארני. תקס"ו – נזכר כהרב מדינוב בעיר בראד בפירוש טור על התורה שנדפס בעיר זאלקווא. תקס"ז – נזכר כהרב מדינוב בעיר רעדים בספר נועם מגדים על התורה. תקע"ח – נזכר כהרב מדינוב במפתחות שו"ת בית אפרים לש"ב הגראז"מ (סימן כג-כד). תקפ"ג – כז תמוז חותם כאב"ד גלאגוב בספר תולדות אברהם אייזנברג. תקפ"ה – ט' ניסן נפטר ומנו"כ בריישא. דוד הלחמי, רבי יעקב צבי יאליש (בעל „מלא הרועים”), חכמי ישראל, תל אביב תשי"ח, חלק א', עמ' רל"ג, באתר אוצר החכמה (צפייה מוגבלת למנויים) קהילת יעקב, באתר היברובוקס יעקב צבי יאליש (1778-1825), דף שער בספרייה הלאומית שלשתם הסתלקו בשנת תקע"ה.
יהודה בן יום טוב

רבי יהודה ב"ר יום טוב היה אחד מבעלי התוספות בצרפת, נינו של רש"י. אביו הוא רבינו יום טוב מפלייזא שהיה בנו של ריב"ן - חתנו של רש"י. אחיו הוא רבי יוסף. נשא לאשה את אלמנת ריב"ם אחיו של רשב"ם ורבנו תם, שלמעשה היה בן דוד של אביו רבי יום טוב. בניו הם רבי יצחק ורבי אליעזר, בתו נישאה לר"י הזקן. נכדו הוא רבי יהודה שירליאון. בכתבי יד נמצא שרבי אליעזר בן הרב יהודה בן הרב ר' יום טוב נשא את מרת בילא בתו של רבי יוסף, אחיו של רבי יהודה. בספר אור זרוע, מצוטטת תשובת רשב"ם, שם הוא נשא ונתן לפני זקני פריס, וביניהם רבי יהודה ב"ר טוב. מכך ניתן להסיק כי רבי יהודה התגורר בפריס. מובא בתוספות במספר רב של מקומות וכן בתוספות שאנץ ובאור זרוע       - גיס בעלי התוספות עמוד 122, ומבוא לשיטה מקובצת על מסכת עבודה זרה חלק א' על פי תשובת ר"י הזקן הנדפס שם חלק ג' סימן מו מובא בספר בעלי התוספות עמוד 122 חלק א', סימן תעו ערכין יח, ב ד"ה ובשביעית; יבמות פד, א ד"ה יש; מנחות פח, א ד"ה רביעית; נדה יח, ב ועא, א שיטה מקובצת בבא קמא פב. חלק ב' סימן רנו ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
הקיר הגדול של הרקולס-כתר צפוני

הקיר הגדול של הרקולס-כתר צפוני הוא מבנה קוסמי המכונה נימה גלקטית או "קיר גדול", שהוא אוסף צבירי-על של גלקסיות, המקובצים יחד, ונעים ביקום כיחידה אחת. גודלו 6 עד 10 מיליארד שנות אור שמהווה 10% מן הקוטר של היקום הנצפה. הוא התגלה בנובמבר 2013 והוא המבנה הגדול ביותר בין הקירות הגדולים הנצפים. הקיר הגדול התגלה הודות לתצפיות של התפרצויות גמא שנערכו בין השנים 1997-2012 על ידי אישטבן חורבאת וז'ולט באגויה מהונגריה ויון חאקילה ממכללת צ'רלטון בקרוליינה הדרומית יחד עם שימוש בכלים נוספים. התפרצויות גמא הן פליטות האנרגיה הגדולות ביותר ביקום הנצפה. הן מתרחשות בכוכבים גדולים ומרוחקים המסתובבים במהירויות עצומות והן מחזה נדיר בגלקסיות קרובות. בשביל החלב הן מתרחשות פעם בכמה מיליוני שנים. לכן, עלייה בכמותן מציגה פירוק אנרגיה רב באזור הספציפי ומכאן שכמות הגלקסיות רב יותר באזור הנצפה. במחקר שנעשה, חולקו השמיים הנצפים ל-9 אזורים כשבכל אחד מהם נבחנו 31 התפרצויות גמא. 14 מההתפרצויות נצפו בשטח של 45 מעלות מכלל השמיים הנצפים ובהסחה לאדום של 1.5-2.0. מכאן כי באזור הזה ישנן אלפי ואף מיליוני גלקסיות. המבנה מהווה קיר או חוט המורכבים מצבירי-על של גלקסיות באורך 10 מיליארד שנות אור, ובאורך מקסימלי של 7.2 מיליארד שנות אור בכיוון המאונך לו. הקיר נמצא בהסחה לאדום של 1.6 עד 2.1 או בערך 10 מיליארד שנות אור ונמצא בקבוצות כוכבים הרקולס וכתר צפוני. מדיה וקבצים בנושא הקיר הגדול של הרקולס-כתר צפוני בוויקישיתוף הקיר הגדול של הרקולס-כתר צפוני, בבסיס הנתונים SIMBAD לגרמי שמיים אסטרונומיים Universe's Largest Structure is a Cosmic Conundrum Horvath I., Hakkila J.; Bagoly Z. (2013). "The largest structure of the Universe, defined by Gamma-Ray Bursts" ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
אליהו מפריז

רבי אליהו מפריז (המאה ה-12. מכונה גם רבי אליהו הצרפתי ורבינו התשבי) היה מראשוני בעלי התוספות בצרפת. חי בפריז ולימד בה תורה בזמנם של רבינו תם ורשב"ם. אביו של רבי אליהו היה רבי יהודה, ובנו רבי מאיר. אפרים אלימלך אורבך כתב כי בפריז היה רבי אליהו חברו של רבי יום טוב ב"ר יהודה מפריז, בנו של הריב"ן, ואולי גם שימשו שניהם יחדיו כדיינים בבית הדין של פריז. בסוף ימיו חי בפריז רבינו חיים כהן, תלמידו של רבנו תם, ורבי אליהו שאל ממנו את דעת רבנו תם. מתלמידיו היה רבי משה מפונטייזא (Pontoise) וככל הנראה גם הריצב"א, לימים מגדולי הדור הבא. הראב"ן כינה את רבינו אליהו "אלופי ומיודעי", ורבי משולם ממילואן כותב עליו "אין עזרה ננעלת בישראל על אדם כמותו בענווה וביראת חטא". פירושיו ותשובותיו מובאים בתוספות למסכתות רבות, וכן במחזור ויטרי, בספר העיטור, ספר היראים, ספר הרוקח, ספר המנהיג, ספר הראב"ן, הראבי"ה, תשובות מהר"ם מרוטנבורג, ובמרדכי. מלבד פסקיו ותשובותיו בהלכה ובפלפול, שלח רבי אליהו את ידו גם בפיוט. תוספות, מסכת סוטה, דף י"ז, עמוד ב', ד"ה כתבה איגרת, ותוספות ר"י לברכות ז' ע"א. מחזור ויטרי סימן תק"ד. תשובות מהרש"ל, סימן כ"ט. אורבך, בעלי התוספות, עמ' 121. ראב"ן, סימן תתתס"א. ספר הישר (רבנו תם), תשובה נ"א. אורבך, בעלי התוספות, עמ' 124. אורבך, בעלי התוספות, עמ' 124. ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
נצ'ירוואן בארזאני

נצ'ירוואן אידריס בארזאני (בכורדית: نێچیرڤان ئیدریس بارزانی או Nêçîrvan Îdrîs Barzanî; נולד ב-21 בספטמבר 1966) הוא נשיא כורדיסטן העיראקית השני, המכהן בתפקיד זה החל מיוני 2019. בארזאני כיהן כראש הממשלה האזורית של כורדיסטן לשעבר בכורדיסטן העיראקית, שכיהן התפקיד ממרץ 2006 עד יולי 2009 ומשנת 2012 ועד שנת 2019. בארזאני הוא נכדו של מוסטפא בארזאני שהנהיג את המאבק המזוין למען אוטונומיה של כורדיסטן העיראקית מול משטר הבעת' בעיראק, ומול איראן בתקופת השאה, ואחיינו של מסעוד בארזאני ששמש כנשיא כורדיסטן העיראקית הראשון. מדיה וקבצים בנושא נצ'ירוואן בארזאני בוויקישיתוף נצ'ירוואן בארזאני, ברשת החברתית פייסבוק נצ'ירוואן בארזאני, ברשת החברתית אקס (טוויטר) נצ'ירוואן בארזאני, ברשת החברתית אינסטגרם ערך זה הוא קצרמר בנושא כורדיסטן העיראקית ובנושא כורדים. אתם מוזמנים לתרום לוויקיפדיה ולהרחיב אותו.
מרצדס-בנץ 770

מרצדס-בנץ 770 (בגרמנית: Großer Mercedes; מילולית: מרצדס גדולה) הייתה מכונית סלון יוקרתית אשר יוצרה על ידי חברת מרצדס-בנץ בין השנים 1930–1943. מרצדס-בנץ 770 הייתה המכונית בייצור סדרתי הראשונה בעולם בעלת מנוע 8 צילינדרים, בנוסף הציגה חידושי טכנולוגיה כגון מערכת הצתה כפולה עם שני מצתים לכל צילינדר (הצתת מגנטו במתח גבוה והצתת סוללה), בוכנות אלומיניום, תיבת 5 הילוכים, סרן אחורי בטכנולוגיית דה-דיון (De Dion) - תצורה מתוחכמת למערכת מתלים, מסגרת שלדה גלילית ועוד. מנוע המכונית היה 8 צילינדרים בנפח 7.7 ליטרים (7655 סמ"ק) אשר הפיק 150 כ"ס כאשר המהירות המרבית של המכונית הייתה כ-160 קילומטר לשעה. ה-770 הייתה המכונית הגדולה והמפוארת ביותר של מרצדס-בנץ בשנים ההן והייתה ידועה גם כמכוניתו של נשיא גרמניה פאול פון הינדנבורג, בכירים ברייך השלישי כדוגמת אדולף היטלר, הרמן גרינג, היינריך הימלר וריינהרד היידריך, ואישים בכירים בעולם דוגמת קיסר יפן הירוהיטו, האפיפיורים פיוס האחד עשר ופיוס השנים עשר ופארוק הראשון. בתחילת המאה ה-21 נמצא עדיין מספר מועט של מכוניות שהוחזקו בעיקר על ידי אספנים, כאשר מחירן מגיע לכדי מיליוני אירו. מדיה וקבצים בנושא מרצדס-בנץ 770 בוויקישיתוף אתר מרצדס-בנץ העולמי https://www.mercedes-benz.com/en/mercedes-benz/classic/history/mercedes-benz-770-grand-mercedes http://www.autoevolution.com/cars/mercedes-benz-grosser-mercedes-cabriolet-a-w07-1931.html#aeng_mercedes-benz-grosser-mercedes-tourenwagen-w07-1930-770 http://www.supercars.net/cars/2381.html
עזיז סנג'אר

עזיז סנג'אר (בטורקית: Aziz Sancar; נולד ב-8 בספטמבר 1946) הוא רופא ביוכימאי וביולוג מולקולרי טורקי-אמריקאי המתמחה בתיקון DNA ובמחזור התא. בשנת 2015 זכה בפרס נובל לכימיה בשיתוף עם תומאס לינדל ופול מודריץ' על מחקריהם הנפרדים בנושא תיקון DNA. סנג'אר נולד בעיירה סאבור, במחוז מרדין שבדרום-מזרח טורקיה, הוא היה הילד השביעי מבין שמונה במשפחה דוברת ערבית וטורקית., אביו היה איכר פשוט, ואמו עקרת בית בת של אמאם כפרי, אבל אנלפבתית, אולם שמו דגש על חינוך ילדיהם. סנג'אר הוא חבר האקדמיה הטורקית למדעים וחבר האקדמיה האמריקאית לאמנויות ולמדעים. בשנת 2015, סנג'אר נבחר לאקדמיה הלאומית למדעים כחבר טורקי-אמריקאי. הוא פרופסור לביוכימיה באוניברסיטת קרוליינה הצפונית בצ'אפל היל. הוא נשוי לאסטה גוון (גוונדולין) לבית בולז (Esta Gwen Boles Sancar), אשר גם היא פרופסורית לביוכימיה וביופיזיקה באוניברסיטת קרוליינה הצפונית בצ'אפל היל. ביחד הם הקימו את ארגון Carolina Turk Evi, מרכז טורקי קבוע, בסמוך לאוניברסיטה שבה הם מרצים, אשר משמש כמרכז מגורים לסטודנטים וחוקרים טורקים. סנג'אר עשה MD-PhD באוניברסיטת איסטנבול והמשיך ללמוד באוניברסיטת טקסס בדאלאס. סנג'אר הוא חבר של כבוד באקדמיה הטורקית למדע ובאקדמיה האמריקאית לאמנויות ולמדעים. עזיז סנקאר זכה בפרס נובל לכימיה לשנת 2015 במשותף עם תומאס לינדל ופול מודריץ' על מחקריהם בנושא תיקון DNA ועל כך שהצליחו לפצח ולמפות ברמה המולקולרית את המכניזם שבאמצעותו מצליחים התאים לתקן דנ"א פגום ולשמור על המידע הגנטי. מדיה וקבצים בנושא עזיז סנג'אר בוויקישיתוף אתר האינטרנט הרשמי של עזיז סנג'אר עזיז סנג'אר, ברשת החברתית אקס (טוויטר) עזיז סנג'אר, באתר פרס נובל (באנגלית) דר. משה נחמני, נובל לכימיה 2015 – חלק 2: "ביוכימיה היא הרופא המטפל של החיים", באתר הידען, 9 באוקטובר 2015 עזיז סנג'אר, באתר אנציקלופדיה בריטניקה (באנגלית) http://www.med.unc.edu/biochem/asancar Broad, William J. (7 באוקטובר 2015). "Nobel Prize in Chemistry Awarded to Tomas Lindahl, Paul Modrich and Aziz Sancar for DNA Studies". New York Times. נבדק ב-7 באוקטובר 2015. {{cite news}}: (עזרה) Staff (7 באוקטובר 2015). "THE NOBEL PRIZE IN CHEMISTRY 2015 - DNA repair – providing chemical stability for life" (PDF). Nobel Prize. נבדק ב-7 באוקטובר 2015. {{cite news}}: (עזרה) "Nobel Prize in Chemistry: how our DNA repairs itself". Deutsch Welle. 7 באוקטובר 2015. {{cite news}}: (עזרה) בכתבה באתר cnn בטורקית "Nobel Kimya Ödülü'nü Türk asıllı Aziz Sancar kazandı (Aziz Sancar kimdir)". Hürriyet (בטורקית). 2015-10-07. נבדק ב-2015-10-07. "Prof. Dr. Aziz Sancar". Turkish Academy of Sciences. נבדק ב-9 באוקטובר 2015. {{cite web}}: (עזרה) "Biology : Aziz Sancar elected to the National Academy of Sciences". utdallas.edu. אורכב מ-המקור ב-2016-03-03. נבדק ב-7 באוקטובר 2015. {{cite web}}: (עזרה) עידו אפרתי, פרס נובל לכימיה ל-3 מדענים שמיפו את מנגנון תיקון הדנ"א של התא, באתר הארץ, 7 באוקטובר 2015
סמל צ'כיה

סמל צ'כיה מציג את שלושת המחוזות ההיסטוריים מהם מורכב אזור מרכז אירופה: בוהמיה מוראביה שלזיה בוהמיה (למעלה משמאל ולמטה מימין) – הסמל מופיע פעמיים כדי להדגיש את חשיבות האזור. הסמל כולל אריה לבן בעל שני זנבות, על רקע אדום. מוראביה (למעלה מימין) – עיט משובץ באדום ובלבן. שלזיה (למטה משמאל) – עיט שחור (עיט הרייך) עם איור תלתן כסוף, על רקע זהוב. דגל צ'כיה המנון צ'כיה מדיה וקבצים בנושא סמל צ'כיה בוויקישיתוף ערך זה הוא קצרמר בנושא סמלים ובנושא צ'כיה. אתם מוזמנים לתרום לוויקיפדיה ולהרחיב אותו.